સૌપ્રથમ ટામેટાને મિક્સરમાં પીસી ચાળણીમાં ગાળી લેવા. સાબુદાણાને ધોઈ ટામેટાના પલ્પમાં 8 થી 10 કલાક પલાળવા. જરૂર પડે તો થોડું પાણી નાખવું. કૂકરમાં સાબુદાણાને બાફી લેવા. સાબુદાણા પારદર્શક થાય ત્યાં સુધી બાફવા. પછી તેમાં મરચાંની પેસ્ટ, જીરું, તલ, મીઠું નાખી બરાબર હલાવી સેવના સંચામાં ગાંઠિયાની જાળી નાખી પ્લાસ્ટિક પર વેફર પાડી તડકે સુકવવી. બરાબર કડક થાય પછી પૅક ડબામાં ભરી લેવી અને જ્યારે ખાવી હોય ત્યારે તળીને ખાવી.